title: "Pedelec"
text: "En Pedelec es en Weel, hur em Elektromootor bi di \u00d6ndreft helpt. Di elektrisk Energii kumt fan en Akku. Fan di Kapatsiteet hinget of, hurfuul Kilomeetern em me hurfuul St\u00f6t \u00f6nerwai wiis ken.\nEn Pedelec es fuar't Gisets en Weel me Helpmaskiin, en di Maskiin mut ek muar \u00fcs bi \u00fcs 25 km/h help en uk bluat, wan jen trapet. Diarfuar mut en Pedelec man uk \u00fcp Weelenwaien laap. Di Motor mut bi't Pedelec 250 Watt haa. \nWakerer \u00fcs 25 km/h mut di E-Bikes laap (45 km/h), en dit mut ja uk s\u00f6ner dat jen metrapet. E-Bikes mut forseekert uur (Numernskelt) en haa niin Forloof fuar Weelenwaien. Di Mootor mut bi't E-Bike 350 Watt haa.\n\nHat jeft Pedelecs me Motor \u00f6n't Fuarweel, \u00f6n't Achterweel of \u00f6n't Trapilaager (Uk Merelmotor). Di Bateriien sen fuar't Miist me 24 of 36 Volt Spaning iinrocht, di Kapatsiteet giar ombi fan 300 bit 650 Wattst\u00fcnen.\nFan Bosch uur uk en Systeem \u00f6nb\u00f6\u00f6ren, hur tau Bateriien, ark me 500 Wh, t\u00f6hopsl\u00f6\u00f6ten uur, dat em 1.000 Wh heer. Sawat haa fuaral j\u00fc\u00fcri Weelen sa \u00fcs Riese und M\u00fcller.\n\nPedelec en E-Bike t\u00f6\u00f6genaur stelt\n\nEn Pedelec es en Weel me Helpmaskiin. Em mut hol en Helm drai, man em t\u00f6rt ek. Em mut dit forseekeri, man em t\u00f6rt ek. Wan en Weelenwai \u00fctwiisen uur, da MUT em di n\u00fcti, wan em me sin \u00d6nhinger ek t\u00f6 breer es of olterfuul Futgungsters \u00f6nerwai sen, d\u0101nen em t\u00f6 Last faal k\u00fcr (\u00a7 1 StVO). Wan di Wai olter ring es, dat em ek seeker diar langslaap ken, da mut em uk \u00fcp Straat laap.\n\nEn E-Bike es en Mootorfaartj\u00fcch. Em es tw\u00fcngen, \u00fcp Straat t\u00f6 k\u00f6\u00f6r, en em heer uk di Plicht t\u00f6 Forseekering, Numernskelt en Helm. \u00dcp Weelenwaien heer em me en E-Bike n\u00f6nt forleesen.\n\nGalerii\n\nBMS\nDat di Selen lung lewi, diarfuar s\u00f6riget en Baterii Management Systeem, dit BMS. Des es en Platiini, wat railt, dat di Last fuar ali Selen temelk lik es sa \u00fcs di uk diarfuar s\u00f6riget, dat di Selen likmaatig \u0101pleeren uur. Diaraur hen es dit BMS uk di Komunikatsjoonsreekner, wat dit Weel fortelt, hur fiir em jit laap ken of hur fuul Stroom jit iin \u00f6n di Bateriiselen es.\n\nSpaningen\nWan em me Selen fan 3,6 Volt \u00fcp 36 Volt kum wel, da skel em 10 Selen \u00f6n Reeg skrekeli. Wan des n\u00fc 2 Ah dit Stek haa, da heer em \u00f6n jen Reeg . \nLuaret em n\u00fc 4 fan sok Reegen parallel t\u00f6hop, da bleft di Spaning lik, man di Stroomkraft sticht.\n  of  \nDiarom haa 36 Volt-Akkus fuar't Miist 40 Selen.\n\nWel em 24 Volt haa, da becht em Reegen me 8 Selen fuar en Reeg, 32 Selen bi 4 Reegen of 40 bi 5 Reegen.\n\nKapatsiteeten\nDi Kapatsiteeten sen forskelig, wan em forskeligi Selen iinbecht.\n\nSeerienakku Bosch Classic\nBi di weeget Akku (Bosch Classic fan ombi 2012) wiar 8 Ah (2 Ah di Bateriiseli) al dit Beest wat em fo k\u00fcr. Di Kapatsiteet es da 8 Ah (Amperest\u00fcnen) of 288 Wh (Wattst\u00fcnen).\nEn des reeknet h\u00f6m \u00fcs f\u00f6liget:\n\nWan em n\u00fc me \u00d6nhinger 1.200 Wh fuar 100 km n\u00f6\u00f6rig heer, da reeknet h\u00f6m di Laapwai \u00fcs f\u00f6liget:\n\nS\u00f6ner \u00d6nhinger sen dit mesken bluat 800 Wh:\n\nDes let h\u00f6m fii\u0111erspen, wan em t. B. me jen s\u00f6ner Mootor \u00f6ner wai es en bluat Help fuar di Last fan't Picknick me langs heer.\n\nUal Akku, nii Selen\nEn ual Akku let h\u00f6m man uk me nii Selen forbeeteri, en da ken di uk \u00fcp 504 Wattst\u00fcnen kum, sa \u00fcs me 4 Reegen fan 3,5 Ah:\n\nMe muar Kapatsiteet kumt em \u00fcp muar Laapwai.\n\nDit kumt gur hen, wan em me of s\u00f6ner \u00d6nhinger me fol St\u00f6t \u00f6nerwai es.\n\nSendais \u00fcp Tour sen dit aaft bluat 800 Wh, dat em makelk \u00f6nerwai es.\n\nHiilendal nii Akku\nEn da jeft et fuar dit Bosch-Classic-Systeem jit en nii Akku me 17 Ah of 612 Wh. Des es me 10S 5P (10 Seeriel, 5 parallel), dit jit 5 Reegen fan 3,4 Ah \u0101pbecht, dit sen 17 Ah:\n\nMe jit muar Kapatsiteet kumt em \u00fcp jit muar Laapwai.\n\n\u00dcp Tour:\n\nDiarfuar leengt et man ek olter aaft, sen efen Reekenwerten.\n\nFutnooten\n\nForkiir\nStraatenforkiir\nTechnik"